**Pauline Teresa Stenberg** (aiemmin *Oker-Blom*, s. 19. syyskuuta 1950 Helsinki) on suomalainen maatalouden ja metsätieteen tohtori, joka on Helsingin yliopiston metsäinventoinnin emeritaprofessori.

Oker-Blom tuli ylioppilaaksi Munkkiniemen ruotsinkielisestä yhteiskoulusta (Munksnäs svenska samskola) 1969. Hän valmistui Helsingin yliopistosta filosofian maisteriksi matematiikka pääaineenaan 1973. Hän väitteli 1987 Helsingin yliopiston maatalous-metsätieteellisessä tiedekunnassa. Pauline Oker-Blomin englanninkielinen väitöskirja (1986) oli otsikoitu *Photosynthetic radiation regime and canopy structure in modeled forest stands* (suom. *Metsikön valoilmasto ja latvuston rakenne*). Hänestä tuli Suomen ensimmäinen metsätieteestä väitellyt nainen. Hän oli vuodesta 1991 Helsingin yliopiston metsäbiologian dosentti ja Joensuun yliopiston (nyk. Itä-Suomen yliopiston) metsäekologian dosentti.

Oker-Blom työskenteli matematiikan tuntiopettajana vuosina 1974–1978. 1980-luvun alusta lähtien hän työskenteli tutkimusapulaisena ja väitöskirjatyöntekijänä Helsingin yliopiston metsänhoidon laitoksella (myöhemmin metsäekonomian laitos). Väitöksensä jälkeen hän työskenteli Helsingin yliopistossa tutkijana pääosin Suomen Akatemian rahoittamana. Vuosina 1989–1990 hän oli vuoden vierailevana tutkijana Georgian yliopistossa Yhdysvalloissa. Stenberg oli Helsingin yliopiston professori elokuusta 2007 lähtien ja jäi sittemmin eläkkeelle.

1990-luvun lopulta lähtien on Stenberg tutkinut metsän inventointia kvantitatiivisen kaukokartoituksen avulla, eli tulkitsemalla satelliittihin tai lentokoneisiin sijoitettujen heijastavan säteilyn mittausinstrumenttien aineistoa. Työ pohjautuu teoreettisiin matemaattisiin malleihin, metsän reflektiospektrin simuloimiseen ja mallien testaamiseen kansainvälisten tutkijaryhmien yhteistyönä. Tavoitteena oli kehittää nopeita, luotettavia ja tehokkaita metsänarvioinnin menetelmiä muun muassa lehtipinta-alan ja biomassan arvioimiseksi laajoilta alueilta.

Vuoteen 2007 mennessä Stenberg oli julkaissut noin sata tieteellistä artikkelia tutkimusalaltaan, erityisesti metsän tuotannon ekologian ja kaukokartoituksen piiristä. Hän osaltaan toimitti ja toimi tarkastajana alansa johtavissa kansainvälisissä julkaisuissa.

Vuonna 1995 kansainvälisten metsäntutkimusjärjestöjen liitto (IUFRO) myönsi Stenbergille viiden vuoden välein jaettavan Scientific Achievement Award -tutkimuspalkinnon. Hän on ollut Suomen Tiedeseuran jäsen vuodesta 2015.

Lähteet
-------

1. 1 2 3 4 5 6  Virkaanastujaiset Professorsinstallation (Professorien virkaanastujaiset, sivu 14/16: Pauline Stenberg)  5.12.2007. Helsingin yliopisto via docplayer.fi. Viitattu 4.4.2019.
2. 1 2  Ledamotsförteckning – Jäsenluettelo – List of Members (pdf)  2/2019. Suomen tiedeseura, scientiarum.fi. Viitattu 4.4.2019. (ruotsiksi),(suomeksi),(englanniksi)
3. ↑  Arkistoitu kopioPauline Stenberg (Helsingin yliopiston Tuhat-tutkimusportaalin sivusto) Tuhat-tutkimusportaali, tuhat.helsinki.fi.  Arkistoitu 4.4.2019. Viitattu 4.4.2019.
4. ↑  Pauline Stenberg (formerly Oker-Blom). Professor emerita Google Scholar, scholar.google.com. Viitattu 4.4.2019. (englanniksi)
5. ↑  Pauline Teresa Stenberg. University of Helsinki, Department of Forest Sciences researchgate.net. Viitattu 4.4.2019. (englanniksi)
6. ↑  Pauline Oker-Blom: Photosynthetic radiation regime and canopy structure in modeled forest stands = Metsikön valoilmasto ja latvuston rakenne (ISBN 951-651-075-2; Väitöskirja/ Helsingin yliopisto, julkaistu sarjassa Acta forestalia Fennica, 0001-5636 ; 197)  1986. Helsinki:  Suomen metsätieteellinen seura (teostiedot via kansallisbibliografia Fennica). Viitattu 4.4.2019. (englanniksi)[vanhentunut linkki]
7. ↑  Yuri Knyazikhin, Mitchell A. Schull, Pauline Stenberg, Matti Mõttus, Miina Rautiainen, Yan Yang, Alexander Marshak, Pedro Latorre Carmona, Robert K. Kaufmann, Philip Lewis, Mathias I. Disney, Vern Vanderbilt, Anthony B. Davis, Frédéric Baret, Stéphane Jacquemoud, Alexei Lyapustin, and Ranga B. Myneni: Hyperspectral remote sensing of foliar nitrogen content *PNAS, 110 (3): E185-E192)*.  15.1.2013. Viitattu 4.4.. (englanniksi)

Aiheesta muualla
----------------

* Stenberg Pauline. Professor at University of Helsinki (englanniksi) (linkedin.com)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Tieteilijät | 
* ORCID

 |

 |